Krulovi Mostas

Krulovi Mostas (, ) – kaimas Lenkijos šiaurės rytuose, Grudeko valsčiuje, Balstogės apskrityje, Palenkės vaivadijoje. Kaimas yra apie 14 km į šiaurės vakarus nuo Grudeko ir apie 21 km į rytus nuo vaivadijos centro Balstogės. Netoli kaimo yra Švento Jono kalnas. Per kaimą teka Ploskos upė.

Istorija

Nuo V a. pr. m. e. iki X a. šiose vietovėse gyveno lietuviams artima baltų gentis - jotvingiai. Pasak legendos karaliui Žygimantui Augustui vykstant iš Valkavisko miesto jis čia buvo sustojęs pernakvoti ir vėliau šioje vietoje liepė įkurti gyvenvietę. Nuo XIII a.-XIV a. iki 1795 m. kaimas priklausė Lietuvos Didžiosios Kunigaikštystės Trakų vaivadijai. Apie 1674 m. karaliaus Jonas Sobieskio valdymo laikais kaimas buvo vadinamas Annopol ir Janopol. 1807, 1831 ir 1863 metais kaimo apylinkėse vyko kariniai susirėmimai. 1840 m. kaime pastatyta Šv. Onos kapinių koplyčia. Apie 1900 m. kaime įkurta Krulovi Mosto Šv. Onos parapija. 1904-1928 m. kaime pastatyta bizantinio architektūros stiliaus cerkvė. 1944 m. liepos 21 d. kaime nusižudė Trečiojo Reicho, Vermachto Generolas majoras - Henning von Tresckow. Jis buvo vienas iš Adolfo Hitlerio nužudymo plano organizatorių 1943 m. kovo mėnesį.

Nuorodos

 Kaimo tinklalapis (lenk.);
 Kaimo įkūrimo legenda (lenk.) ;
 Aprašymas apie kaimo istoriją (lenk.);
 Palenkės vaivadijos saugomų istorijos paminklų sąrašas (lenk.).

Literatūra

 Fest, Joachim (1994), Staatsstreich, Berlin: Siedler, ISBN 3886805395
 Fest, Joachim. Plotting Hitler's Death, 236
 Joachim Fest, Plotting Hitler's Death, 289–290

Grudeko valsčius